Here is a page extracted from Wikipedia that may contain CSS, HTML, and a lot of unformatted text.

Title: جامعة الدول العربيه
Content: جامعة الدول العربيه (او الجامعه العربيه) دى منظمه اقليميه اتعملت سنة 1945 ومقرها فى مصر, والامين العام دلوقتى احمد ابو الغيط من سنة 2016 .

دى منظمه اقليميه بتضم دول فى الشرق الاوسط ليها صفة مراقب فى الامم المتحده. اتأسست يوم 22 مارس سنة 1945, فى اسكندريه. كان عدد الدول اللى اسستها وقتها سبع دول اللى دلوقتى بقو 22 دوله.
بتتكون من قمة (رؤساء الدول, مجلس الوزراء, الامين العام).

بدات الفكره بمشروع انجليزى انهم يعملو كيان اتحادى للدول اللى لغتها الرسميه عربى ففكرو فى انهم يعملو جامعة الدول.

فيه تلات دول مش من الشرق الاوسط موجوده بصفتها مراقب و هما اريتريا و ڤنيزويلا و الهند. المقر بتاعها فى القاهره.

تاريخ 

مع زيادة الضغط النازى و الفاشى على الدول الاوروبيه وقت الحرب العالميه التانيه, بريطانيا و فرنسا شافو انهم ماكانوش عايزين يعملو اضطرابات جوا مستعمراتهم فى الشرق الأوسط و شمال افريقيا, فوعدت قادة الدول دى بالاستقلال بعد الحرب ما تخلص, و عبّرت عن تشجيعها لأى اتجاه للوحده بين الدول اللى بتسسمى عربيه, زى ما جه على لسان وزير خارجيتها أنتونى ايدين (Anthony Eden) سنة 1941. و اتحرك شويه من قادة شبه الجزيره العربيه عشان يستغلو التصريحات دى اللى فى اتجاه انشاء جامعة الدول العربيه, عشان كده مصطفى النحاس, رئيس الوزرا المصرى, دعا جميل مردم, رئيس وزرا سوريا و الشيخ بشاره الخورى, رئيس الكتله الوطنيه فى لبنان اللى بقى رئيس للجمهوريه بعدين, لـ زياره لمصر وتبادل وجهات النظر فى اللى ليه دعوه بفكرة "جامعة للدول العربيه" اللى حتاخد استقلالها.

"مصطفى النحاس" قال خطبه فى مجلس الشيوخ المصرى سنة 1942, أعلن فيها سعى مصر لـ عقد مؤتمر لقادة شبه الجزيره العربيه عشان يدرسو الموضوع ده, وفى الاردن جت تصريحات الامير عبدالله ماشيه مع اللى دعالهُ "النحاس باشا".

و شهر سبتمبر 1943 ابتدت المشاورات الثنائيه بين مصر مع الاردن و العراق و سوريا و طلعت تصريحات و وجهات نظر كتيره, من نورى السعيد من العراق و توفيق ابو الهدى من الاردن و سعدالله الجابرى من سوريا و يوسف ياسين من السعودية و رياض الصلح من لبنان, و وفد اليمن.

اللى مسكو منصب الامين العام 

 مصر : عبد الرحمن عزام 1945 - 1952
 مصر  - : عبد الخالق حسونه 1952- 1972
 مصر : محمود رياض 1972 - 1979
 تونس : الشاذلى القليبى 1979 - 1990
 لبنان : اسد الاسد 1990 - 1991
 مصر : عصمت عبد المجيد 1991 - 2001
 مصر : عمرو موسى 2001 - 2011
 مصر : نبيل العربى 2011 - 2016
 مصر : احمد ابو الغيط 2016 لغاية دلوقتى

الاعضاء دلوقتى 

الاعضاء اللى اسسوها سبع دول, و هما: (مصر, العراق, لبنان, السعوديه, سوريا, الاردن, اليمن).

 الاردن (عضو مؤسس)
 الامارات
 البحرين
 تونس
 الجزاير
 جيبوتى
 السعوديه (عضو مؤسس)
 السودان
 سوريا (عضو مؤسس)
 الصومال
 العراق (عضو مؤسس)
 عمان
 فلسطين
 قطر
 جزر القمر
 الكويت
 لبنان (عضو مؤسس)
 ليبيا
 مصر (عضو مؤسس)
 المغرب
 موريتانيا
 اليمن (عضو مؤسس)

الاعضاء

مصادر

لينكات برانيه 
 موقع جامعة الدول العربيه الرسمى

وحده عربيه
منظمات